Fimmtudaginn 22. september 2016 var haldinn fundur stjórnar Samtakanna ‘ 78 í húsnæði samtakanna að Suðurgötu 3 í Reykjavík . Fundinn sátu : María Helga Guðmundsdóttir formaður , Unnsteinn Jóhannsson varaformaður , Benedikt Traustason gjaldkeri og Guðmunda Smári Veigarsdóttir meðstjórnandi . Einnig sat fundinn Sólveig Rós áheyrnarfulltrúi trúnaðarráðs . Vikan sem var : María og Guðmunda áttu góðan fund með umsjónarmönnum húsnæðisins , Fríðu Agnarsdóttur og Huldu Ólafsdóttur Klein . Guðmunda og Fríða munu í sameiningu skipuleggja betrumbætur í eldhúsi og munu umgengnisreglur verða skýrðar . Sjá nánari skýringar neðar í fundargerð . María og Unnsteinn hittust til að gera fundarboð vegna félagsfundar , fóru yfir atriði tengd siða - og starfsreglum . Er markmið þessara reglna að auka gagnsæi og traust innan félagsins . Auk þess lögðu þau drög að aðgerðaáætlun eða verkáætlun stjórnar fram að næsta aðalfundi . Trúnaðarráðssfundur fór fram á þriðjudag en þar var kosið um embætti . Áheyrnarfulltrúi í stjórn er Sólveig Rós en varaáheyrnarfulltrúi Sigurður Júlíus . Formaður trúnaðarráðs er Alda Villiljós og varaformaður Þórhildur Elínardóttir Magnúsdóttir . Guðmunda og Sólveig Rós fóru á námskeið á vegum Skóla - og frístundasviðs fyrir starfsmenn félagsmiðstöðva vegna ungliðastarfsins . Námskeiðið var gagnlegt fyrir sjálfboðaliða sem sjá um ungliðastarfið . Vikan framundan : Unnsteinn og María Helga eiga fund með jafningjafræðurum síðar í dag . Á morgun munu fulltrúar stjórn eiga fund með ráðgjöfum samtakanna og ræða um næstu mánuði . Á mánudaginn fer María Helga í viðtal á Hringbraut . Stjórn mun hittist á mánudaginn næsta . Guðmunda ætlar að reyna að hitta Fríðu í næstu viku vegna eldhúsmála . 3 . Fjölmiðlar – viðtal við GayIceland María Helga stefnir á að fara í viðtal við GayIceland í næstu viku eftir fund stjórnar á mánudag . Ritstjóri hefur óskað eftir kynningu á aðgerðaáætlun stjórnar næstu mánaða . Verður viðtalið birt eftir félagsfund sem boðað hefur verið til 6. október . Skrifstofu berast reglulega fyrirspurnir um hvar hægt sé að nálgast regnbogavarning , þar sem erfitt getur verið að kaupa slíkt þegar Hinsegin dagar standa ekki yfir . Var ákveðið að stjórn myndi leita til stjórnar Hinsegin daga um hvort ekki væri hægt að starfrækja lítið kaupfélag á Suðurgötu þar sem fólk gæti keypt regnbogafána o.þ.h. á opnunartíma skrifstofu . 5 . Húsnæðismál – fundur með umsjónarmönnum húsnæðis Á fundi með umsjónarmönnum húsnæðisins að Suðurgötu 3 var farið yfir stefnu varðandi útleigu . Ákveðið var að semja þyrfti sérstakar umgengnisreglur , annars vegar vegna útleigu húsnæðis og hins vegar vegna umgengni í eldhúsi . Munu leigutakar þurfa að kynna sér reglurnar og var rætt um að ríkari kröfur yrðu gerðar til þeirra varðandi umgengni . Var það mat umsjónarmanna að það vantaði skýrari stefnu og verkaskiptingu vegna útleigu . Kom sú hugmynd upp að valinn yrði sérstakur umsjónaraðili útleigu sem hefði yfirsýn yfir alla viðburði í salnum og myndi þá líka sjá um þrif á honum . Drög að fyrirkomulagi jólabingós var einnig rætt . 6 . Bókhald ; yfirferð á gömlum ársreikningum Stjórn hefur sent bókara uppkast að verklagsreglum . Markmið reglnanna er að skýra samskipti og skyldur bókara og stjórnar . Stefnt er á að gjaldkeri , framkvæmdastýra og formaður eða varaformaður hitti bókara , fari yfir drögin , hvaða kröfur hann geri til stjórnar og hvernig best er að haga samskiptum félagsins við bókara . Gjaldkeri mun taka það að sér að fara yfir ársreikninga 2013 - 2015 og senda fyrirspurnir á skoðunarmenn reikninga þurfi nánari skýringar . 7 . Fundargerð síðasta fundar Þessum lið var frestað vegna forfalla ritara . 8 . Hinsegin hópar á Selfossi og í Keflavík Guðmunda hefur verið í samskiptum við einstaklinga í Reykjanesbæ og á Selfossi um að stofna hinsegin hópa í félagsmiðstöðvunum þar . Mun Guðmunda halda áfram að leiða það verkefni . Mögulega verður hægt að fá einhverja ferðastyrki frá forvarnanefnd Árborgar til þess að halda fræðslu í Pakkhúsinu , félagsmiðstöðinni á Selfossi . Erindi verður þó að hafa borist forvarnarnefdinni eigi síðar en 11. október eigi nefndin að fjalla um möguleikann á slíkum styrk . Guðmunda mun hafa samband við 88 húsið í Keflavík varðandi næstu skref í Reykjanesbæ . Stefnt er að að Guðmunda , Hrefna og Auður hittist í næstu eða þarnæstu viku og fari yfir hvernig leggja eigi upp þetta starf . Fyrir hvaða aldurhópa það eigi að vera , hver aðkoma Samtakanna ‘ 78 verði að slíku starfi , o.s.frv . Stjórn fagnar sérstaklega auknu hinsegin starf sé að eflast á landsbyggðinni og vill gjarnan aðstoða sjálfsprottna hópa við að koma slíku á fót . 9 . Starf vegna 18 - 25 ára hóps Ákveðið var að Guðmunda , Sólveig Rós og María Helga myndu hittast með Q-félaginu um hvernig best væri að skipuleggja hópa fyrir 18 - 25 ára . Þar sem flestir félagsmenn Q-félagsins eru á þessum aldri er eðlilegt að Samtökin ræði við stjórn Q-félagsins um hvernig best sé að hátta næstu skrefum og mögulega auknu samstarfi félaganna á þessu sviði . Fyrirspurn barst um hvort að beina ætti BDSM-hneigðum einstaklingum undir 18 ára í ungliðastarf Samtakanna ’ 78 . Ákveðið var að taka þessa fyrirspurn upp á fundi með ráðgjöfum Samtakanna og að ræða þyrfti þetta við umsjónarmenn ungliðastarfsins . Sýn stjórnar er að allir geti komið á fundi ungliðahópsins en ekki sé rétt að auglýsa sérstaklega ungliðastarfið fyrir unga BDSM-hneigða að svo stöddu . Vanda þurfi til verka verði þetta skref tekið og undirbúa þurfi sjálfboðaliða , umsjónarmenn og þá sem sækja starfið . Stjórn er ekki tilbúin til þess að BDSM á Íslandi auglýsi ungliðastarfið sérstaklega á heimasíðunni fyrir BDSM-hneigða undir 18 ára aldri að svo stöddu . Stjórn vill þó ítreka að ungliðastarfið er opið öllum . 11 . Samstarf við SAFT og KynÍS Unnsteinn bar það upp á fundinum hvort að Samtökin ’ 78 ætti að leita til SAFT ( vakningarátaks um örugga og jákvæða tölvu - og nýmiðlanotkun barna og unglinga á Íslandi ) varðandi samstarf . Öryggi á netinu , þá s.í.l. ungmenna , er mál sem Samtökin ættu mögulega að beina sjónum sínum frekar að . Ungt hinsegin fólk er líklegt til þess að leita sér upplýsinga þar og því þarf að gæta þess að ungir einstaklingar séu meðvitaðir um þær hættur sem þar eru . Er þetta langtímaverkefni sem þarf að skoða nánar . Guðmunda spurði í framhaldi af þeirru umræðu hvort mætti hvort Kynís – Kynfræðifélag Íslands mætti halda fyrirlestur á Suðurgötu með yfirskriftinni ,, kynfæri og kynlíf “ . Fyirlesturinn yrði haldinn þann 12. október í tengslum við Sexdaga sem Kynís stendur fyrir . Stjórn telur því ekkert til fyrirstöðu að fyrirlesturinn verði haldinn þar . 11 . Halloween-ball ungliða Haffi Haff hafði samband við Guðmundu en hann vill halda ungmennaball í Frostaskjóli fyrir ungliðana . Seinasta ball gekk vel og verður erindið tekið fyrir á fundinum með Hrefnu . 12 . Díalóg við samtök múslima á Íslandi Sú hugmynd að hefja samtal við samtök múslima á Íslandi um málefni hinsegin fólks bar á góma . Sú umræða þróaðist fljótt út í mögleikan á að halda málþing um hatursorðræðu sem á sér stað í garð þeirra hópa sem standa höllum fæti í samfélaginu . Hægt væri að vinna verkefnið í samstarfi við Tabú , Öryrkjabandalagið og fleiri samtök .